CELEX: 62016TN0841
Language: el
Date: 2016-11-24 00:00:00
Title: Υπόθεση T-841/16: Προσφυγή της 24ης Νοεμβρίου 2016 — Alex κατά Επιτροπής

30.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/55
            
         Προσφυγή της 24ης Νοεμβρίου 2016 — Alex κατά Επιτροπής
   (Υπόθεση T-841/16)
   (2017/C 030/63)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Alex SCI (Bayonne, Γαλλία) (εκπρόσωπος: J. Fouchet, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής της 21ης Σεπτεμβρίου 2016·
            
         
               —
            
            
               να διαπιστώσει ότι είναι παράνομες και ασύμβατες με την κοινή αγορά οι ενισχύσεις οι οποίες καταβλήθηκαν στην CABAB από το ΕΤΠΑ, το Γαλλικό Δημόσιο, το Περιφερειακό Συμβούλιο Aquitaine και το Γενικό Συμβούλιο της περιφέρειας Pyrénées Atlantiques·
            
         ως εκ τούτου,
   
               —
            
            
               να υποχρεώσει το Γαλλικό Δημόσιο, το Περιφερειακό Συμβούλιο Aquitaine και το Γενικό Συμβούλιο περιφέρειας Pyrénées Atlantiques, αποκεντρωμένες υπηρεσίες του κράτους, καθώς και το Ευρωπαϊκό Ταμείο Περιφερειακής Αναπτύξεως (ΕΤΠΑ) να ανακτήσουν τις παρανόμως καταβληθείσες ενισχύσεις, νομιμοτόκως από τη χορήγηση της ενισχύσεως·
            
         
               —
            
            
               να καταδικάσει την Ευρωπαϊκή Επιτροπή στο σύνολο των δικαστικών εξόδων, συμπεριλαμβανομένης της αμοιβής δικηγόρου ύψους 5 000 ευρώ.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τέσσερις λόγους.
   
               1.
            
            
               Πρώτος λόγος, ο οποίος αφορά την εσωτερική έλλειψη νομιμότητας της αποφάσεως της Ευρωπαϊκής Επιτροπής.
            
         
               2.
            
            
               Δεύτερος λόγος, ο οποίος αφορά την παράλειψη κοινοποιήσεως της χρηματοδοτήσεως για το έργο «Technocité», εκ μέρους του ΕΤΠΑ, της Γαλλικής Δημοκρατίας, του Περιφερειακού Συμβουλίου Aquitaine και του Γενικού Συμβουλίου περιφέρειας Pyrénées Atlantiques υπέρ της Communauté d’agglomération Côte-Basque-Adour (CABAB).
            
         
               3.
            
            
               Τρίτος λόγος, ο οποίος αφορά το μη συμβατό της χρηματοδοτήσεως με την εσωτερική αγορά.
            
         
               4.
            
            
               Τέταρτος λόγος, ο οποίος αφορά τη μη πλήρωση των προϋποθέσεων χορηγήσεως της χρηματοδοτήσεως.